stanford-oval/wikipedia huggingface dataset:
Alexander Wennberg
Ura > Seuraura

Wennbergin kasvattajaseura on Boo IF, josta hän siirtyi 16-vuotiaana Djurgårdens IF:ään kaudeksi 2010–2011, joka päättyi J18 Allsvenskanin hopeaan. Kaudella 2011–2012 Wennberg pelasi ensimmäisen Elitserien-ottelunsa. Djurgården putosi kauden päätteeksi HockeyAllsvenskaniin, jossa Wennberg pelasi kuitenkin tulokaskautensa seuraavalla kaudella 2012–2013. Hän teki 46 runkosarjaottelussa tehot 14+18=31, joilla Wennberg oli joukkueen kolmanneksi paras maalintekijä ja neljänneksi paras pistemies.
Columbus Blue Jackets varasi Wennbergin ensimmäisellä kierroksella 14. pelaajana NHL:n varaustilaisuudessa 2013. Hänestä tuli kaikkien aikojen ensimmäisen eurooppalaisen GM:n, suomalaisen Jarmo Kekäläisen ensimmäinen NHL:ään varaama pelaaja Kekäläisen toimiessa toimitusjohtajana.
Kaudeksi 2013–2014 Wennberg siirtyi kaksivuotisella sopimuksella SHL-joukkue Frölunda HC:hen. Hänen SHL:n tulokaskautensa toi 50 runkosarjaottelussa tehot 16+5=21 sekä seitsemässä playoff-ottelussa yhden maalin. Wennberg oli runkosarjassa Frölundan toiseksi paras maalintekijä Magnus Kahnbergin jälkeen. Hän oli kauden päätteeksi ehdolla liigan vuoden tulokkaaksi, mutta palkinnon vei kuitenkin joukkuetoveri Andreas Johnson.
Blue Jackets kiinnitti Wennbergin kolmen vuoden tulokassopimuksella 16. toukokuuta 2014. Hän sai harjoitusleirin päätteeksi paikan seuran NHL-kokoonpanosta ja Wennberg teki näin ollen NHL-debyyttinsä kauden avauskierroksella 9. lokakuuta 2014 vieraissa Buffalo Sabresia vastaan. Hän sai ottelussa jääaikaa 17.44 minuuttia ja keräsi myös yhden syöttöpisteen. Wennbergin NHL-uran avausmaali syntyi 22. joulukuuta 2014 ylivoimalla Nashville Predatorsia vastaan. Kaikkiaan hän teki tulokaskaudellaan 68 runkosarjaottelussa tehot 4+16=20. Wennberg pelasi kauden aikana myös kuusi ottelua AHL-joukkue Springfield Falconsin vahvuudessa.
Kaudella 2015–2016 Wennberg voitti Blue Jacketsin sisäisen syöttöpörssin 32 syöttöpisteellään. Tehopisteitä runkosarjassa kertyi kaikkiaan 40.
Lokakuussa 2020 Blue Jackets osti ulos viimeiset kolme kautta Wennbergin sopimuksesta. Tämän jälkeen Wennberg teki vapaana agenttina Florida Panthersin kanssa yksivuotisen ja 2,25 miljoonan dollarin arvoisen sopimuksen.
Heinäkuussa 2021 Wennberg solmi kolmevuotisen ja arvoltaan 13,5 miljoonan dollarin sopimuksen Seattle Krakenin kanssa.
Maaliskuussa 2024 Kraken kauppasi Wennbergin New York Rangersiin vaihdossa toisen kierroksen varausvuoroon vaihdossa toisen kierroksen varausvuoroon vuoden 2024 varaustilaisuudessa ja neljännen kierroksen varausvuoroon vuoden 2025 varaustilaisuudessa.
Heinäkuussa 2024 Wennberg teki vapaana agenttina San Jose Sharksin kanssa kaksivuotisen ja yhteensä kymmenen miljoonan dollarin arvoisen sopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Ufa 2013 | jääkiekko |  |
|  Hopeaa | Malmö 2014 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Tšekki 2012 | jääkiekko |  |
Wennberg edusti Ruotsia MM-kilpailuissa vuonna 2016, jolloin hän oli joukkueensa paras syöttäjä ja jakoi sisäisen pistepörssin voiton Gustav Nyquistin kanssa. Yhteensä Wennberg on pelannut 15 A-maaottelua tehopistein 1+10=11. Hän teki A-maajoukkuedebyyttinsä Euro Hockey Challengessa 9. huhtikuuta 2014 Rapperswilissä Sveitsiä vastaan. Wennberg sai ottelussa yhden syöttöpisteen Dick Axelssonin tekemään maaliin ja keräsi tehomerkinnän +2. Ensimmäisen A-maajoukkuemaalinsa hän teki MM-kilpailujen alkolohkossa 11. toukokuuta 2016 Moskovan VTB Ice Palacessa alivoimalla Kazakstania vastaan. Wennberg keräsi Ruotsin 7–3-voittoon päättyneessä ottelussa myös kolme syöttöpistettä.
Wennberg pelasi myös alle 20-vuotiaiden MM-kilpailuissa vuosina 2013 ja 2014, joista molemmat turnaukset päättyivät hopeaan. Hän toimi vuoden 2014 turnauksessa Ruotsin varakapteenina. Wennberg pelasi myös alle 18-vuotiaiden MM-kilpailuissa vuonna 2012, jolloin hän voitti hopeaa. Wennberg jakoi tehoilla 3+6=9 joukkueen sisäisen pistepörssin voiton Sebastian Collbergin kanssa.
Wennberg pelasi myös alle 19-vuotiaiden World Junior A Challengessa vuonna 2012.
Sreeni Pattathanam

Sreeni Pattathanam (s. 1954) on intialainen, Keralan osavaltiosta kotoisin oleva skeptikko. Hän on ateisti. Euroopassa hänet tunnetaan parhaiten Äiti Ammaa kohtaan esittämästään kritiikistä. Hän on työskennellyt poliisina, toimittajana sekä opettajana.
Teoksessaan Matha Amritanandamay: Divya Kathahalun Yatharthyam (Matha Amritanandamay: pyhiä tarinoita ja tosiasioita) Sreeni Pattathanam kritisoi Äiti Amman väitettyjä ihmetekoja ja liittää hänet viiteen selittämättömään kuolemantapaukseen. Lisäksi teoksessa kerrotaan Äiti Amman henkilökohtaisesta elämäntyylistä.
Äiti Amman asianajaja on yrittänyt haastaa Sreeni Pattathanamin oikeuteen tämän teoksen loukkaavaksi väitetystä sisällöstä. Keralan osavaltion oikeuslaitos ei ole kuitenkaan suostunut käsittelemään asiaa.
Aiheesta muualla

http://www.petiononline.com/sreenida/petition.html
http://nastiknation.org/product/mata-amritanandamayi-the-death-of-her-own-brother-and-other-mysterious-stories/
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Analyyttinen kone

Vuonna 1992 rakennettu Babbagen analyyttisen koneen malli Lontoon tiedemuseossa.
Analyyttinen kone (engl. Analytical Engine) on englantilaisen matematiikan professori Charles Babbagen 1800-luvulla suunnittelema yleiskäyttöinen mekaaninen tietokone, joka jäi keskentekoiseksi. Babbage kuitenkin rakensi konetta vuodesta 1837 aina kuolemaansa saakka vuoteen 1871, ja hänen poikansa Henry P. Babbage sai vuonna 1910 valmiiksi koneeseen kuuluvan tulostuslaitteen ja osan laskentayksiköstä eli myllystä. Sen jälkeen analyyttinen kone jäi lähes unohduksiin. Historian toisen analyyttisen koneen suunnitteli Percy Ludgate 1900-luvun alussa, vaikka ei ollut täysin tietoinen Babbagen analyyttisesta koneesta.
Analyyttinen kone oli Babbagen aiemman keskeneräiseksi jääneen hankkeen, differenssikoneen seuraaja. Sen oli tarkoitus perustua hammaspyörien kaltaisiin mekaanisiin perusosiin ja kymmenjärjestelmään samaan tapaan kuin aiemmat mekaaniset laskimet. Käyttövoimaksi kaavailtiin höyrykonetta.
Suunniteltuja koneen ominaisuuksia:
Arvioitu pituus noin 30 metriä ja leveys 10 metriä. Käyttövoimana höyry.
Ohjelmien ja käsiteltävän tiedon syöttö koneelle reikäkorttien avulla.
Konekieli, jossa kolmentyyppisiä käskyjä: aritmeettiset toiminnot, numeeriset vakiot ja muistinkäsittely. Kullekin käskylle oma reikäkorttinsa ja kullekin käskytyypille oma reikäkortinlukijansa.
Aritmeettinen yksikkö (”mylly”), jossa toteutettuna yhteen-, vähennys-, kerto- ja jakolaskut.
Keskusmuistia 1 000 lukua, kussakin 50 kymmenjärjestelmän numeroa. Tämä oli varsin suuruudenhullu määrä: ensimmäisen toimivan mekaanisen tietokoneen rakentajalle Konrad Zuselle riitti 64 luvun muisti, ja luvut olivat 22-bittisiä binäärilukuja.
Tulostuslaitteina kirjoitin ja käyräpiirturi. Myös operaattorin huomion kiinnittämiseen tarkoitettu ”kilikello”.
Babbagen analyyttisen koneen osa Lontoon tiedemuseossa.
Analyyttisen koneen konekieli on todistettu Turing-täydelliseksi, joten se pystyy periaatteessa suorittamaan samat tehtävät kuin mikä tahansa nykyinen tietokone.
Steven Johnsonin mukaan Babbagen kone ei kuitenkaan olisi ollut mahdollinen tämän elinaikana, koska Babbagella ei ollut tarvittavia osia. Babbage kehui Ada Lovelacelle koneen kykenevän kertomaan kaksi 20-numeroista lukua 3 minuutissa. Vaikka se olisi pitänyt paikkansa, kone olisi ollut toivottoman hidas ja lisäksi äärimmäisen hankala käyttää ja huoltaa. Tietokonetta oli mahdoton rakentaa höyryvoiman ja hammasrattaiden varaan, sillä se vaati vähintään elektroniputkia. Sata vuotta myöhemmin tietojenkäsittelijät keksivät monet Babbagen ideoista itsenäisesti uudelleen.
Ada Lovelace kehitti koneelle ohjelman, jonka ansiosta hänet tunnetaan ensimmäisenä ohjelmoijana: Lovelacen ohjelma toteutti algoritmin Bernoullin lukujen laskemiseen.
John Graham-Cumming käynnisti lokakuussa 2010 hankkeen Plan 28, jonka tavoitteena on rakentaa toimiva mekaaninen analyyttinen kone.
Analyyttinen kone populaarikulttuurissa

William Gibson ja Bruce Sterling saivat tieteisromaanilleen The Difference Engine idean Babbagen tietokonehankkeesta. Kirja sijoittuu vaihtoehtohistoriaan, jossa Charles Babbage saakin koneensa valmiiksi ja aloittaa siten tietoteknisen vallankumouksen sata vuotta ennen aikojaan.
Aiheesta muualla

The Analytical Engine: The First Computer. (englanniksi)
Plan 28: Building Charles Babbage's Analytical Engine. (englanniksi)
Somaliantöpökerttunen

| Somaliantöpökerttunen> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikantöpökerttuset Macrosphenidae
Suku::  Afrikatöpökerttuset Sylvietta
Laji::  philippae
Kaksiosainen nimi
 Sylvietta philippae  Williams, 1955 
Katso myös
   Somaliantöpökerttunen Wikispeciesissä   Somaliantöpökerttunen Commonsissa 
Infobox OKNimi-testi OKIUCN-testi OK: 
Somaliantöpökerttunen (Sylvietta philippae) on afrikatöpökerttusten heimoon kuuluva itäafrikkalainen varpuslintu. Sen esiintymisalue käsittää Somalian luoteis-, lounais- ja keskiosat sekä läheiset Etiopian kaakkoisosat. John George Williams kuvaili lajin holotyypin Keski-Somalian Fort Galkayusta vuonna 1955.
Somalianruohikkokiuru

| Somalianruohikkokiuru> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Ruohikkokiurut Heteromirafra
Laji::  archeri
Kaksiosainen nimi
 Heteromirafra archeri  Clarke, 1920 
Katso myös
   Somalianruohikkokiuru Wikispeciesissä   Somalianruohikkokiuru Commonsissa 
Infobox OKNimi-testi OKIUCN-testi OK: 
Somalianruohikkokiuru  (Heteromirafra archeri) on äärimmäisen uhanalainen luoteisessa Somaliassa elävä lintu.
Somalianruohikkokiuru on kooltaan noin 14 cm. Laji on isopäinen, pullea ja pyrstöltään lyhyt. Väritykseltään lintu on ruskeankirjava. Vatsa ja pää ovat muuta ruumista vaaleammat. Somalianruohikkokiurulla on valkea silmäkulmajuova. Savannikiuru (Mirarfa cantillans) on hyvin samannäköinen lukuun ottamatta pidempää pyrstöä ja ruosteenruskeita siivenreunuksia. Lajin äänistä ei ole tietoa.
Laji elää ruohikkomailla tai ruohikkoisilla ja pensaikkoisilla kivikkoseuduilla. Varmistettuja havaintoja lajista ei ole ollut vuoden 1955 jälkeen. Kannan kooksi arvioidaan kuitenkin 50–250 yksilöä . Suurin uhka somalianruohikkokiuruille on ruohikkomaiden otto viljelyskäyttöön .
6. elokuuta

6. elokuuta on gregoriaanisen kalenterin mukaan vuoden 218. päivä (219. päivä karkausvuonna). Vuodesta on jäljellä 147 päivää.
Nimipäivät

suomalainen kalenteri: Toimi, Keimo
suomenruotsalainen kalenteri: Sixten
pohjoissaamenkielinen kalenteri: Uđđi
vanhemmissa kalentereissa: Dominicus, Ezechias, Sikstus, Sirkka, Sixtus
Tapahtumia

1538 – Espanjalainen konkistadori Gonzalo Jiménez de Quesada perusti Kolumbian pääkaupungin Bogotán.
1806 – Pyhä saksalais-roomalainen keisarikunta lakkasi virallisesti olemasta viimeisen keisarin Frans II:n luovuttua vallasta.
1825 – Bolivia itsenäistyi Perun vallasta.
1855 – Oolannin sota: ensimmäiset vihollislaivat saapuivat Viaporin edustalle.
1890 – William Kemmler teloitettiin Auburnissa New Yorkissa ensimmäisenä henkilönä sähkötuolilla.
1905 – Helsingin työväestö järjesti suurmielenosoituksen Senaatintorilla. Tilaisuudessa luettiin kuudelta puhujalavalta suomeksi ja ruotsiksi Matti Turkian laatimat ponnet, joissa vaadittiin että Suomen suuriruhtinaskunta saisi rajattoman itsemääräämisoikeuden. Lisäksi vaadittiin, että olisi kutsuttava kokoon valtiopäivät säätämään ensimmäisenä tehtävänään voimaan ”yleinen ja yhtäläinen äänioikeus” vahvistamaan ”kansamme taistelua itsenäisen olemassaolonsa puolesta”.
1926 – Gertrude Ederle ylitti ensimmäisenä naisena Englannin kanaalin uimalla.
1940 – Viro liitettiin virallisesti Neuvostoliittoon.
1945 – Toinen maailmansota: Hiroshimassa räjäytettiin ydinpommi.
1962 – Jamaika itsenäistyi.
1991 – World Wide Web (www) avattiin.
1996 – Ramones-yhtye soitti viimeisen konserttinsa.
1996 – Ensimmäinen Tšetšenian sota: tšetšeenitaistelijat hyökkäsivät Groznyihin ja valtasivat suurimman osan kaupungista muutamassa tunnissa.
2011 – Lontoon Tottenhamissa puhkesi mellakoita.
2012 – Nasan Curiosity-mönkijä laskeutui Marsin pinnalle.
Syntyneitä

1638 – Nicolas Malebranche, ranskalainen filosofi (k. 1715)
1651 – François Fénelon, ranskalainen piispa ja kirjailija (k. 1715)
1697 – Kaarle VII, Pyhän saksalais-roomalaisen keisarikunnan keisari (k. 1745)
1766 – William Hyde Wollaston, englantilainen kemisti (k. 1828)
1775 – Daniel O’Connell, irlantilainen lakimies ja poliitikko (k. 1847)
1789 – Friedrich List, saksalainen taloustieteilijä (k. 1846)
1798 – Anton Delvig, venäläinen runoilija (k. 1831)
1809 – Alfred Tennyson, englantilainen runoilija (”The Lady of Shalott”) (k. 1892)
1820 – Donald Alexander Smith, kanadalainen valtiomies ja diplomaatti (k. 1914)
1868 – Paul Claudel, ranskalainen kirjailija (k. 1955)
1881 – Alexander Fleming, vuoden 1945 Nobelin lääketieteen palkinnon saanut skotlantilainen tutkija (penisilliinin keksijä) (k. 1955)
1889 – Uuno Eskola, suomalainen lavastaja, kuvataiteilija, näyttelijä ja kirjailija (k. 1958)
1891 – William Slim, brittiläinen upseeri (k. 1970)
1900 – Cecil Howard Green, brittiläissyntyinen yhdysvaltalainen geofyysikko (Texas Instrumentsin perustaja) (k. 2003)
1911 – Lucille Ball, yhdysvaltalainen näyttelijä (The Lucy Show) (k. 1989)
1916 – Dom Mintoff, Maltan pääministeri (k. 2012)
1917 – Robert Mitchum, yhdysvaltalainen näyttelijä ja laulaja (Räsynukke) (k. 1997)
1924 – Jaakko Pöyry, suomalainen tekniikan tohtori ja metsäalan vaikuttaja (Pöyry Oyj:n perustaja) (k. 2006)
1925 – Stig-Göran Myntti, suomalainen jalkapalloilija ja jääpalloilija (k. 2020)
1926 – Elisabeth Beresford, englantilainen lastenkirjailija (k. 2010)
1928 – Andrew Warhola (”Andy Warhol”), yhdysvaltalainen taiteilija (k. 1987)
1932 – Anneli Helena Pakkasvirta (”Anneli Sauli”), suomalainen näyttelijä (Hilja – maitotyttö) (k. 2022)
1934 – Piers Anthony Dillingham Jacob (”Piers Anthony”), englantilainen tieteiskirjailija (Auringon lapsi)
1936 – Dražan Jerković, kroatialainen jalkapalloilija (k. 2008)
1937 – Charlie Haden, yhdysvaltalainen jazzpianisti (k. 2014)
1949 – Olli Ahvenlahti, suomalainen kapellimestari, säveltäjä ja pianisti
1950 – Dorian Harewood, yhdysvaltalainen näyttelijä ja laulaja
1952 – Vincent John Cusano (”Vinnie Vincent”), yhdysvaltalainen kitaristi (”Kiss”)
1963 – Kevin Mitnick, yhdysvaltalainen krakkeri ja kirjailija
1965 – Stéphane Peterhansel, ranskalainen moottoriurheilija
1969 - Elliott Smith, yhdysvaltalainen muusikko
1970 – Manoj Nelliyattu Shyamalan (”M. Night Shyamalan”), intialais-yhdysvaltalainen elokuvaohjaaja, -käsikirjoittaja ja -tuottaja
1972 – Geraldine Estelle Horner (”Geri Halliwell”), brittiläinen pop-laulaja (”Spice Girls”)
1973 – Vera Farmiga, yhdys­valtalainen näyttelijä
1973 – Tina Nordström, ruotsalainen TV-kokki
1975 – Renate Götschl, itävaltalainen alppihiihtäjä
1976 – Melissa George, australialainen näyttelijä
1983 – Robin van Persie, alankomaalainen jalkapalloilija
1990 – JonBenét Ramsey, yhdysvaltalainen lapsimissi (k. 1996)
1999 – AliasV, eteläafrikkalainen elektronisen urheilun ammattilainen
Kuolleita

258 – Sixtus II, paavi (s. n. 215)
523 – Hormisdas, paavi (s. n. 450)
1221 – Dominicus, italialaissyntyinen munkki (dominikaanisääntökunnan perustaja) (s. n. 1170)
1458 – Calixtus III, alk. Alfonso de Borgia, paavi (s. 1378)
1623 – Anne Hathaway, William Shakespearen puoliso (s. 1556)
1637 – Ben Jonson, englantilainen kirjailija (s. 1572)
1660 – Diego Velázquez, espanjalainen taidemaalari (s. 1599)
1694 – Antoine Arnauld, ranskalainen teologi, filosofi ja matemaatikko (s. 1612)
1809 – Ueda Akinari, japanilainen kirjailija (s. 1734)
1850 – Hone Heke, maorien johtaja lipputankosodassa
1904 – Eduard Hanslick, itävaltalainen musiikkitieteilijä ja -arvostelija (s. 1825)
1945 – Hiram Johnson, yhdysvaltalainen poliitikko (s. 1866)
1966 – Paul Myron Anthony Linebarger (”Cordwainer Smith”), yhdysvaltalainen tieteiskirjailija (Planeetta nimeltä Shajol) (s. 1913)
1969 – Theodor Adorno, saksalainen sosiologi ja filosofi (s. 1903)
1973 – Fulgencio Batista, Kuuban diktaattori (s. 1901)
1978 – Paavali VI, paavi (s. 1897)
1979 – Feodor Lynen, vuoden 1964 Nobelin lääketieteen palkinnon saanut saksalainen biokemisti (s. 1911)
1983 – Klaus Sperber (”Klaus Nomi”), saksalainen laulaja (s. 1944)
1998 – André Weil, ranskalainen matemaatikko (s. 1906)
2001 – Jorge Amado de Faria (”Jorge Amado”), brasilialainen kirjailija (Dona Flor ja hänen kaksi aviomiestään) (s. 1912)
2002 – Edsger Dijkstra, alankomaalainen tietojenkäsittelyteoreetikko (s. 1930)
2004 – James Ambrose Johnson (”Rick James”), yhdysvaltalainen funk-laulaja (s. 1948)
2005 – Robin Cook, brittiläinen poliitikko ja ulkoministeri (s. 1946)
2005 – Ibrahim Ferrer, kuubalainen muusikko (”Buena Vista Social Club”) (s. 1927)
2007 – Atle Selberg, norjalainen matemaatikko (s. 1917)
2009 – John Hughes, yhdysvaltalainen elokuvaohjaaja, tuottaja ja käsikirjoittaja (Yksin kotona) (s. 1950)
2010 – Tony Judt, brittiläinen historioitsija, kirjailija ja professori (s. 1948)
2011 – John Wood, brittiläinen näyttelijä (s. 1930)
2012 – Richard Cragun, yhdysvaltalainen balettitanssija (s. 1944)
2012   – Bernard Lovell, brittiläinen tähtitieteilijä (s. 1913)
2013 – Stan Lynde, yhdysvaltalainen sarjakuvantekijä (s. 1931)
2013   – Ilkka Talasranta, suomalainen säveltäjä, sanoittaja ja viihdealan toimija (s. 1964)
2014 – Frank Shipway, brittiläinen kapellimestari (s. 1935)
2016 – Pete Fountain, yhdysvaltalainen jazzklarinetisti (s. 1930)
2017 – Nicole Bricq, ranskalainen poliitikko, ministeri ja senaattori (s. 1947)
2017   – David Maslanka, yhdysvaltalainen säveltäjä (s. 1943)
2018 – Paul Laxalt, yhdysvaltalainen poliitikko (s. 1922)
2019 – Sushma Swaraj, Intian ulkoministeri (s. 1952)
2020 – Kunto Kaski, suomalainen ammattiyhdistysjohtaja (s. 1921)
2022 – Juhani Kakkuri, suomalainen geodeetti, professori ja ylijohtaja (s. 1933)
2023 – Norman Denzin, yhdysvaltalainen sosiologian professori (s. 1941)
Juhlapäiviä

Katolinen ja ortodoksinen kirkko: Herramme Jeesuksen Kristuksen kirkastumisen juhlapäivä, ortodokseilla suuri juhla
| 0 | 1 | 2 |
| --- | --- | --- |
|  |   Lyhyt tiivistelmä päivästä 6. elokuuta: |  |
:   Friedrich List 1789 – Saksalainen taloustieteilijä Friedrich List syntyi.  1806 – Pyhä saksalais-roomalainen keisarikunta lakkasi virallisesti olemasta Frans II:n luovuttua vallasta.  1890 – William Kemmler teloitettiin Auburnissa New Yorkissa ensimmäisenä henkilönä sähkötuolilla.  1924 – Yritysjohtaja Jaakko Pöyry syntyi.  1928 – Taiteilija Andy Warhol syntyi.  1945 – Hiroshimassa räjäytettiin atomipommi Little Boy.  
Katso myös: kalenteri ~ 5. elokuuta, 7. elokuuta
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Alfa Romeo 158/159 Alfetta

|  Alfa Romeo 158, 159, 159A, 159B, 159M |
| --- | --- |

Talli:  SA Alfa Romeo
Suunnittelija(t):   Gioacchino Colombo
Kuljettajat:  (GP)   Emilio Villoresi   Achille Varzi   Giuseppe Farina   Carlo Felice Trossi   Jean-Pierre Wimille   Consalvo Sanesi   Alberto Ascari    (F1)  1.  Giuseppe "Nino" Farina  2.  Juan Manuel Fangio  3.  Luigi Fagioli (1950)  4.  Felice Bonetto (1951)   Reg Parnell,   Consalvo Sanesi,   Piero Taruffi (1950)   Emmanuel de Graffenried,   Luigi Fagioli,   Paul Pietsch,   Consalvo Sanesi (1951)
Teknisiä tietoja
Renkaat:  Pirelli
Polttoaine:  Shell
Kilpailuhistoria
Alfa Romeo 158/159 "Alfetta" oli Alfa Romeon vuosina 1937-1951 käyttämä kilpa-auto, joka voitti sen ajamasta 54 kilpailusta 47. Se suunniteltiin vuonna 1937 ennen toista maailmansotaa Voiturette -luokkaan. Siinä oli 1,5 litran suora mekaanisesti ahdettu kahdeksikkomoottori. Toisen maailmansodan jälkeen vuonna 1947 auto luokiteltiin uudestaan juuri lanseerattuun Formula 1 -luokkaan. Suurinta menestystä auto saavutti vuodesta 1946 vuoteen 1951, jolloin se voitti kaikki muut kilpailut joihin se osallistui paitsi Pariisissa 9. heinäkuuta 1946 järjestetyn kilpailun. Kun Formula 1 -virallinen maailmanmestaruussarja starttasi vuonna 1950, oli Alfa Romeo heti mukana kilpailussa ja saavutti Formula 1 -maailmanmestaruudet vuosina 1950 ja 1951, legendaarisilla kuljettajilla kuten Argentiinan Juan Manuel Fangio ja Italian Giuseppe Farina sekä Luigi Villoresi.
Auton nimi tuli sen 1,5 litran moottorista ja 8 sylinteristä.
Auton suunnitteli Italialainen Gioacchino Colombo, joka suunnitteli moni kilpa-autoja 30-, 40- ja 50-luvuilla.
Tekniikka

Auto oli putkirunkoinen yksipaikkainen kilpa-auto, jossa käytettiin neljävaihteista vaihdelaatikkoa, Pirellin renkaita, sekä Shellin öljyjä, polttoaineena käytettiin seosta jossa oli 98,5% metanolia, 1% risiiniöljyä sekä 0,5% vettä.
Alfettassa oli 1,497 litran 1,5 litran suora mekaanisesti ahdettu kahdeksikkomoottori, jonka ensimmäinen vuoden 1938 versio tuotti 200 hevosvoimaa ja kävi 6500 kierroksella minuutissa. Sodan jälkeen moottorista saatiin puristettua irti 254 hevosvoimaa. Vuonna 1947 uuteen Formula 1 -sarjaan autoa muokattiin ja siitä saatiin 350 hevosvoimaa 8500 kierroksella minuutissa. Uuden mallin viralliseksi nimeksi tuli Tipo 158/47. Vuoden 1950 lopussa alettiin suunnitella uutta mallia 159, koska edellinen malli oli hyvin vanha ja Alfa Romeo tarvitsi uutta auto pitääkseen pahimmat kilpailijansa, Ferrarin, Maseratin ja Talbot-Lagon, takanaan. Mallissa 159 oli uusi moottori, joka tuotti 425 hevosvoimaa 9300 kierroksella minuutissa.
AdventureQuest Worlds

AdventureQuest Worlds, usein lyhennettynä AQWorlds tai yksinkertaisemmin AQW, on Artix Entertainmentin vuonna 2008 kehittämä selainpohjainen massiivinen monen pelaajan verkkoroolipeli (MMORPG). Toisin kuin monet muut MMORPG-pelit, AdventureQuest Worlds kehitettiin täysin Adobe Flashille. Pelillä on yli 35 miljoonaa rekisteröityä tiliä.
Peli julkaistiin lokakuussa 2008 ja elokuussa 2009 sillä oli jo 10 miljoonaa käyttäjää.